b'\n_START_ARTICLE_\nCrnogorska Enciklopedija\n_START_PARAGRAPH_\nCrnogorska Enciklopedija (biv\xc5\xa1i Montenegrowiki), bio je projekt mre\xc5\xbene enciklopedije na crnogorskome jeziku, koji je postojao od 2006. do 2008. godine.\n_START_SECTION_\nPovijest\n_START_PARAGRAPH_\nProjekt je 2006. godine pokrenula nevladina udruga "IT Association of Montenegro" (ITAM) pod nazivom Montenegrowiki kao probnu verziju, sa svrhom pru\xc5\xbeanja temelja budu\xc4\x87oj crnogorskoj Wikipediji._NEWLINE_Po\xc4\x8detkom prosinca 2008. godine Crnogorska Enciklopedija imala je 3.007 \xc4\x8dlanaka. Poput Wikipedije, radovi su objavljivani pod uvjetima GNU Licence za slobodnu dokumentaciju. Njezini autori i webmajstori bili su Darko Bulatovi\xc4\x87 ("suradnik: WikiSysop") i Damir Mustafi\xc4\x87 ("suradnik: Outlook"). Tijekom postojanja projekt je vi\xc5\xa1e puta bio \xc5\xbertvom hakera iz Srbije._NEWLINE_Krajem 2008. godine projekt je zatvoren.'